Merca Origen continua amb la programació de maig
17 de maig 2018

​ ![](/media/vyrb53ak/53activitats-19maig_cuerpo.jpg)  

L'Associació de Detallistes del Mercat de Sagunt organitza cada dissabte un mercat de proximitat amb productes de qualitat. A més, promou activitats culturals amb la idea de convertir el pati porticat del mercat municipal en un punt de trobada per a la ciutadania.

Este dissabte 19 de maig, a les 10.00 hores, hi haurà una sessió de ioga integral, a continuación, a les 11.00 hores, la sessió será de ioga en família i hi haurà un conte infantil. Per acabar el dia, hi haurà una xarrada-concert a càrrec de l’expert en música tradicional valenciana, David Reig, que forma part de les trobades de Dolçaina i Tabal de la Federació Valenciana de Dolçainers i Tabaleters, amb motiu del 20é aniversari de l’entitat.

En el que va de mes ja han passat per allí distintes entitats com ara la companyia teatral Camí de Nora que va estar contant faules de la comarca als més menuts i menudes. La setmana passada va ser el torn de l'associació Klavija que promou una major presència de la música en les vides amb el seu ‘Micro obert’ que realitza totes les setmanes al Casal Jove.

Les activitats de maig acabaran amb un concert de Rock&Roll a càrrec dels Dusty Shoes i, en definitiva, aconseguiran que una tasca com la de fer la compra en un mercat municipal siga una opció per a gaudir en familia o amb amics de productes de proximitat i activitats culturals gratuïtes.

![](/media/m2akmj4t/53david-reig_cuerpo.jpg)  
  
 

*   [](http://www.facebook.com/sharer.php?u=https://aytosagunto.es/va/actualitat/merca-origen-continua-amb-la-programacio-de-maig/ "Facebook")
*   [](http://twitter.com/share?url=https://aytosagunto.es/va/actualitat/merca-origen-continua-amb-la-programacio-de-maig/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/merca-origen-continua-amb-la-programacio-de-maig/ "Linked In")
*   [](mailto:?body=https://aytosagunto.es/va/actualitat/merca-origen-continua-amb-la-programacio-de-maig/)